钦定古今图书集成/明伦汇编/氏族典/第391卷 > 李汉超
## 钦定古今图书集成/明伦汇编/氏族典/第391卷 > 李汉超

按《宋史李汉超传》：“汉超，云州云中人。周世宗镇澶渊，
汉超委质。即位，补殿前指挥使，三迁殿前都虞候。宋
初，改散指挥都指挥使，领绵州刺史，迁齐州防御使，
兼关南兵马都监。汉超仕关南，人有讼汉超强取其
女为妾，及贷而不偿者，太祖责而遣之，密谕汉超曰：
‘亟还其女，并所贷姑贳汝，勿复为也’。汉超感泣，誓以”
死报。在郡十七年，政平讼理，吏民爱之。太平兴国初，
迁应州观察使。二年，卒，赠太尉、忠武军节度。子守恩。